

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

**POLUGODIŠNJE IZVJEŠĆE O RADU GRADONAČELNIKA GRADA IVANIĆ-GRADA ZA RAZDOBLJE SRPANJ - PROSINAC 2017. GODINE**

**Polugodišnje izvješće za razdoblje**

**srpanj - prosinac 2017. godine**

**I. UVOD**

Temeljem članka 35. b Zakona o lokalnoj i područnoj (regionalnoj) samoupravi (Narodne novine, broj [33/01](http://www.zakon.hr/zakoni/132.0.doc), [60/01](http://www.zakon.hr/zakoni/132.1.doc), [129/05](http://www.zakon.hr/zakoni/132.3.doc), [109/07](http://www.zakon.hr/zakoni/132.4.doc), [125/08](http://www.zakon.hr/zakoni/132.5.doc), [36/09](http://www.zakon.hr/zakoni/132.6.doc), 150/11, 144/12, 19/13, 137/15 i 123/17) gradonačelnik dva puta godišnje podnosi polugodišnje izvješće o svom radu predstavničkom tijelu, sukladno odredbama Statuta jedinice lokalne samouprave.

Člankom 57. Statuta Grada Ivanić-Grada (Službeni glasnik, broj 02/14 i 01/18) uređeno je pitanje podnošenja polugodišnjih izvješća Gradonačelnika Grada Ivanić-Grada te sukladno statutarnim odredbama, Gradonačelnik Gradskom vijeću podnosi izvješće za razdoblje od siječnja do lipnja 2017. godine do dana 30. rujna 2017. godine.

Sukladno članku 55. Statuta Grada Ivanić-Grada, Gradonačelnik zastupa Grad i nositelj je izvršne vlasti, a u obavljaju izvršne vlasti gradonačelnik:

* priprema prijedloge općih akata,
* izvršava i osigurava izvršavanje općih akata Gradskog vijeća,
* utvrđuje prijedlog proračuna Grada i izvršenje proračuna,
* upravlja nekretninama, pokretninama i imovinskim pravima u vlasništvu Grada u skladu sa zakonom, ovim Statutom i općim aktom Gradskog vijeća,
* odlučuje o stjecanju i otuđenju pokretnina i nekretnina i raspolaganju ostalom imovinom Grada Ivanić-Grada čija pojedinačna vrijednost ne prelazi 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, a najviše do 1.000.000,00 kuna, ako je stjecanje i otuđivanje planirano u proračunu i provedeno u skladu sa zakonskim propisima,
* upravlja prihodima i rashodima Grada,
* upravlja raspoloživim novčanim sredstvima na računu proračuna Grada,
* odlučuje o davanju suglasnosti za zaduživanje pravnim osobama u većinskom izravnom ili neizravnom vlasništvu Grada i o davanju suglasnosti za zaduživanje ustanova kojih je osnivač Grad,
* sklapa ugovor o koncesiji,
* donosi pravilnik o unutarnjem redu za upravna tijela Grada,
* imenuje i razrješava pročelnike upravnih tijela,
* imenuje i razrješava unutarnjeg revizora,
* imenuje i razrješava predstavnike Grada Ivanić-Grada u tijelima javnih ustanova i ustanova kojih je osnivač Grad Ivanić-Grad, trgovačkih društava u kojima Grad Ivanić-Grad ima udjele ili dionice i drugih pravnih osoba kojih je Grad Ivanić-Grad osnivač, ako posebnim zakonom nije drugačije određeno,
* utvrđuje plan prijma u službu u upravna tijela Grada,
* predlaže izradu prostornog plana kao i njegove izmjene i dopune na temelju obrazloženih i argumentiranih prijedloga fizičkih i pravnih osoba,
* usmjerava djelovanje upravnih odjela i službi Grada u obavljanju poslova iz samoupravnog djelokruga Grada, odnosno poslova državne uprave, ako su preneseni Gradu,
* nadzire rad upravnih odjela i službi u samoupravnom djelokrugu i poslovima državne uprave,
* daje mišljenje o prijedlozima koje podnose drugi ovlašteni predlagatelji,
* obavlja nadzor nad zakonitošću rada tijela mjesnih odbora,
* osigurava stručne, organizacijske i druge preduvjete za rad Gradskog vijeća,
* brine da se klubovima vijećnika osiguraju prostorni i drugi tehnički uvjeti za rad (prostorije za sjednice, prijepis, umnožavanje i dostavu materijala i dr.),
* daje prethodnu suglasnost na izmjenu cijena komunalnih usluga,
* preuzima pokroviteljstvo društvene, znanstvene, kulturne, sportske ili druge manifestacije od značaja za Grad,
* obavlja i druge poslove predviđene Statutom i drugim propisima.

**II. RAD GRADONAČELNIKA**

**1. KOLEGIJ GRADONAČELNIKA I DONESENI AKTI**

U ovom izvještajnom razdoblju Gradonačelnik Grada Ivanić-Grada održavao je kolegije. Na kolegijima Gradonačelnika razmatra se aktualna problematika i potreba za donošenjem pojedinih akata, stoga istima prisustvuju zamjenici gradonačelnika, pročelnici, službenici na čiji se djelokrug rada odnosi pojedina problematika. Prema potrebi Gradonačelnik je održavao i sastanke s ravnateljima ustanova kojih je osnivač Grad Ivanić-Grad, predsjednicima udruga, kao i direktorima trgovačkih društava u kojima Grad Ivanić-Grad ima poslovni udio.

Javnost rada gradonačelnika osigurava se, između ostalog i objavljivanjem općih i drugih akata u Službenom glasniku Grada Ivanić-Grada i na web stranici Grada, [www.ivanic-grad.hr](http://www.ivanic-grad.hr). Sukladno navedenom, svi prethodno navedeni akti objavljeni su u Službenom glasniku Grada Ivanić-Grada, a navedeni glasnici su objavljeni na web stranici Grada Ivanić-Grada - <http://www.ivanic-grad.hr/dokumenti-grada/sluzbeni-glasnik/> .

Osim objavljivanja akata na prethodno navedeni način, javnost je upoznata s donesenim aktima te aktualnostima putem konferencija za medije koje se sazivaju po potrebi, kao i sudjelovanjem gradonačelnika, zamjenika i pročelnika u emisijama u programu Obiteljskog radija Ivanić d.o.o.

Tijekom ovog izvještajnog razdoblja, Gradonačelnik je donio sljedeći broj akata po mjesecima:

|  |  |
| --- | --- |
| **MJESEC** | **BROJ DONESENIH AKATA** |
| Srpanj | 46 |
| Kolovoz | 47 |
| Rujan | 38 |
| Listopad | 54 |
| Studeni | 52 |
| Prosinac | 53 |

U razdoblju od srpnja do prosinca 2017. godine Gradonačelnik je donio ukupno 290 akata.

**2. SAVJETODAVNA TIJELA GRADONAČELNIKA**

Sukladno članku 8. Poslovnika o radu gradonačelnikovog kolegija, Gradonačelnik osniva savjetodavna tijela (stalna ili povremena) radi stručne obrade pojedinih pitanja, davanja prijedloga i mišljenja o pojedinim pitanjima i radi praćenja stanja u pojedinim područjima, odnosno za pripremu određenog materijala iz djelokruga rada i djelovanja gradonačelnika kao izvršnog tijela jedinice lokalne samouprave i imenuje njihove članove.

U skladu s navedenim, tijekom izvještajnog razdoblja, održane su sjednice radnih tijela Gradonačelnika Grada Ivanić-Grada. U navedenom razdoblju održana je 1 sjednica Odbora za hrvatske branitelje.

**III. USMJERAVANJE RADA UPRAVNIH ODJELA**

U obavljanju izvršne vlasti, jedna od osnovnih zadaća Gradonačelnika je usmjeravanje rada upravnih tijela Grada u obavljanju poslova iz samoupravnog djelokruga Grada, odnosno poslova državne uprave, ukoliko su preneseni Gradu kao i nadzor nad njihovim radom.

Odlukom o izmjenama i dopunama Odluke o ustrojstvu upravnih tijela Grada Ivanić-Grada donesene na Gradskom vijeću dana 4. lipnja 2014. godine (Službeni glasnik, broj 05/14) ustrojena su dva Upravna odjela:

1. Upravni odjel za lokalnu samoupravu, pravne poslove i društvene djelatnosti

2. Upravni odjel za financije, gospodarstvo, komunalne djelatnosti i prostorno planiranje

**1. UPRAVNI ODJEL ZA LOKALNU SAMOUPRAVU, PRAVNE POSLOVE I DRUŠTVENE DJELATNOSTI**

Sukladno Odluci o ustrojstvu upravnih tijela Grada Ivanić-Grada i Odluci o izmjenama i dopunama Odluke o ustrojstvu upravnih tijela Grada Ivanić-Grada (Službeni glasnik, broj 06/13 i 05/14), Upravni odjel za lokalnu samoupravu, pravne poslove i društvene djelatnosti obavlja:

* poslove pripreme prijedloga općih akata te drugih akata koje su u ovlasti Grada iz djelokruga Upravnog odjela,
* poslove vezane za rad Gradonačelnika i Gradskog vijeća,
* poslove vezane za uređivanje i objavljivanje Službenog glasnika Grada Ivanić-Grada,
* poslove vezane za ostvarivanje prava na pristup informacijama,
* poslove vođenja brige o protokolu,
* poslove vezane za odnose s medijima i javnošću,
* poslove vezane za suradnju s jedinicama lokalne samouprave, jedinicama područne (regionalne) samouprave, državnim tijelima, tijelima državne uprave, tijelima s javnim ovlastima i drugim pravnim i fizičkim osobama,
* poslove vezane za ljudske potencijale i radne odnose službenika i namještenika u upravnim tijelima,
* poslove stručnog osposobljavanja i usavršavanja službenika i namještenika u upravnim tijelima,
* poslove uredskog poslovanja i arhive,
* poslove informatičke podrške,
* poslove vezane za mjesnu samoupravu i rad mjesnih odbora,
* poslove vezane za sudske i druge postupke u kojima po bilo kojoj osnovi sudjeluje Grad,
* poslove vođenja imovinsko-pravnih poslova te provedbe postupaka u pravnom prometu nekretnina u vlasništvu Grada,
* poslove vezane za zakup poslovnih prostora i najam stambenih prostora u vlasništvu Grada i ostale imovinsko-pravne poslove,
* poslove koji se odnose na hrvatske branitelje,
* poslove koji se odnose na društvene djelatnosti,
* poslove vezane za zaštitu potrošača,
* zajedničke, stručne i upravne poslove,
* pomoćne i tehničke poslove,
* ostale poslove sukladno posebnim popisima.

**1.1. Službeni glasnik**

U Službenom glasniku Grada Ivanić-Grada objavljuju se akti koji se donose na sjednicama Gradskog vijeća, akti koje donosi Gradonačelnik, kao i bitni akti vezani uz rad mjesnih odbora te izbornih povjerenstava.

Tijekom ovog izvještajnog razdoblja izrađeno je šest brojeva Službenog glasnika i to brojevi 03/17, 04/17, 05/17, 06/17, 07/17 i 08/17.

Službeni glasnici objavljeni su na web stranici Grada Ivanić-Grada [www.ivanic-grad.hr](http://www.ivanic-grad.hr)

**1.2. Radni odnosi**

Stanje popunjenosti upravnih tijela Grada Ivanić-Grada na dan 31.12.2017.:

|  |  |  |  |  |
| --- | --- | --- | --- | --- |
| **UPRAVNI ODJELI I**  **SLUŽBE**  **\*stanje na dan 31.12.2017.** | **Broj**  **predviđenih radnih mjesta** | **Broj popunjenih radnih mjesta** | **Broj radnih mjesta**  **popunjenih na**  **neodređeno vrijeme** | **Broj radnih**  **mjesta popunjenih na**  **određeno vrijeme** |
| **Upravni odjel za lokalnu samoupravu, pravne poslove i društvene djelatnosti** | 20 | 9 | 9 | 0 |
| **Upravni odjel za financije, gospodarstvo, komunalne djelatnosti i prostorno planiranje** | 25 | 14 | 14 | 0 |

**1.3. Društvene djelatnosti**

Temeljem Odluke gradonačelnika o načinu raspodjele raspoloživih sredstava iz Proračuna Grada Ivanić-Grada za 2017. godinu namijenjenih financiranju programa/projekata/manifestacija udruga/organizacija civilnog društva u području kulture, sport, civilnog društva zdravstva i socijalne zaštite, koju je gradonačelnik donio 20.01.2017. godine, Upravni odjel za lokalnu samoupravu, pravne poslove i društvene djelatnosti Grada Ivanić-Grada raspisao je 25.01.2017. Javni poziv za financiranje programa/projekata/manifestacija udruga/organizacija civilnog društva u području kulture, sporta, civilnog društva, zdravstva i socijalne zaštite iz proračuna Grada Ivanić-Grada za 2017. godinu.

Nakon provedenog postupka, gradonačelnik je, na osnovi prijedloga Ocjenjivačkog povjerenstva za ocjenjivanje i predlaganje programa financiranja javnih potreba u područjima kulture, sporta, civilnog društva, zdravstva i socijalne zaštite Grada Ivanić-Grada za 2017. godinu, donio 22.05.2017. Zaključke o financiranju programa/projekata/manifestacija udruga s područja Grada Ivanić-Grada.

Konačnu raspodjelu sredstava za sufinanciranje programa/projekata/manifestacija udruga i građana iz područja kulture gradonačelnik je utvrdio, na temelju prijedloga Ocjenjivačkog povjerenstva za ocjenjivanje i predlaganje programa financiranja javnih potreba u područjima kulture, sporta, civilnog društva, zdravstva i socijalne zaštite Grada Ivanić-Grada za 2017., svojim Zaključkom od 22.05.2017. za slijedeće udruge:

**Udruge u kulturi:**

-KUD Ogranak Seljačke sloge, Posavski Bregi 23.000,00 kuna

-KUD Ivanić, Ivanić-Grad 23.000,00 kuna

-VA Milka Trnina, Ivanić-Grad 23.000,00 kuna

-Muški komorni zbor Posavac, Ivanić-Grad 18.000,00 kuna

-KUD Đuro Kundek ,Caginec 14.000,00 kuna

-KUD Posavec-Dubrovčak Lijevi – Topolje 14.000,00 kuna

-ŽVS Ive, Ivanić-Grad 14.000,00 kuna

-Udruga nadbiskup Josip Juraj Posilović, Ivanić-Grad 12.000,00 kuna

-Pop Rock škola 5.000,00 kuna


-Udruga Tri rijeke HPOI 4.000,00 kuna

-sufinanciranje izdavaštva 12.000,00 kuna

-sufinanciranje samostalnih likovnih izložbi 8.000,00 kuna

-rezerva 50.000,00 kuna.

te je, u skladu s potpisanim Ugovorima a temeljem izrađenih naloga, donio slijedeće odluke o isplatama:



Istim Zaključkom gradonačelnik je utvrdio iznos potpore za sufinanciranje troška tiska jednog književnog djela autoru s područja Grada Ivanić-Grada u iznosu do 2.000,00 kn odnosno iznos potpore za sufinanciranje troška tiska kataloga/pozivnica za jednu samostalnu izložbu autora s područja Grada Ivanić-Grada u iznosu do 2.000,00 kn:



**Ostale udruge civilnog društva**

Konačnu raspodjelu sredstava za programe/projekte/manifestacije ostalih udruga civilnog društva gradonačelnik je donio, na temelju prijedloga Ocjenjivačkog povjerenstva za ocjenjivanje i predlaganje programa financiranja javnih potreba u područjima kulture, sporta, civilnog društva, zdravstva i socijalne zaštite Grada Ivanić-Grada za 2017., svojim Zaključkom od 22.05.2017. za slijedeće udruge:

Zajednica udruga proizašlih iz Domovinskog rata 160.000,00 kuna

Udruga Tetragon Ivanić-Grad 30.000,00 kuna

Udruga veselje, Ivanić-Grad 25.000,00 kuna

Udruga tvornica smijeha, Ivanić-Grad 20.000,00 kuna

Odred izviđača Dabar, Ivanić-Grad 10.000,00 kuna

VŽRK Ivanić, Ivanić-Grad 10.000,00 kuna

UHVIDRA Ivanić-Grad 10.000,00 kuna

Športski klub Otok Ivanić-Grad 10.000,00 kuna

Društvo Zlatno doba, Caginec 7.000,00 kuna


Plesna udruga Magi, Derežani 7.000,00 kuna

Udruga hrvatskih dragovoljaca Domovinskog rata


„91 Otok Ivanić“, Ivanić-Grad 5.000,00 kuna

rezerva 136.000,00 kuna

te je, u skladu s potpisanim Ugovorima a temeljem izrađenih naloga, donio slijedeće odluke o isplatama:



Sredstva rezerve, temeljem pojedinačnih molbi udruga, a na osnovi Mišljenja Povjerenstva za izravnu dodjelu financijskih sredstava udrugama /organizacijama civilnog društva, raspoređena su na temelju Zaključaka gradonačelnika sljedećim udrugama:




Sredstva za razdoblje 7-12.mjesec 2017. (2.dio) raspoređena su udrugama, temeljem Zaključka gradonačelnika, u okviru planiranih sredstava Proračunom Grada Ivanić-Grada za 2017 godinu.

**Udruge umirovljenika**

Gradska udruga umirovljenika Ivanić-Grad

Udruga umirovljenika i građana Treća dob

Sredstva za programe umirovljeničkih udruga za razdoblje 7.-12.mjesec 2017. su raspoređena u okviru planiranih Proračunom Grada Ivanić-Grada za 2017 godinu a temeljem Zaključka gradonačelnika od 22.5.2017.g.donesene su odluke o isplatama:




**Udruge za promicanje zdravstveno-socijalnih programa**

Udruga roditelja djece i osoba s invaliditetom Mali princ

Klub liječenih alkoholičara Ivanić-Grad

Udruga slijepih Zagreb

Sredstva za zdravstveno-socijalne programe udruga za razdoblje 7.-12.mjesec 2017. su raspoređena u okviru planiranih Proračunom Grada Ivanić-Grada za 2017. godinu a Zaključak o raspodjeli gradonačelnik je donio 22.05.2017.g.te su donesene sljedeće odluke o isplati:



**GRADSKO DRUŠTVO CRVENOG KRIŽA IVANIĆ-GRAD**

Temeljem Proračuna Grada Ivanić-Grada za 2017. pripremljen je i gradonačelnik je 31.1.2017. donio Zaključak raspodjeli sredstava Gradskom društvu Crvenog križa Ivanić-Grad u 2017. godini.

Temeljem Proračuna Grada Ivanić-Grada za 2017., spomenutog Zaključka i potpisanih Sporazuma s GDCK Grada Ivanić-Grada za 2017., pripremljene su i gradonačelnik je donio slijedeće Odluke o mjesečnim dotacijama GDCK Ivanić-Grad za financiranje javnih ovlasti, službe traženja i posebne namjene-programe GDCK (socijalno-zdravstvene programe, programe Kluba mladeži HCK „Dabar“, Kluba osoba s dijabetesom „Za bolji život“, Kluba osoba s invaliditetom „Duga“ te za realizaciju programa rada logopeda „Omogućimo i pružimo djeci i odraslima pomoć logopeda“:



Također, pripremljena je i gradonačelnik je donio, temeljem potpisanog Sporazuma, odluke vezane za darivanje socijalno ugroženih poklon paketima povodom Dana starijih osoba i Božića 2017.:






Raspodjelu paketa izvršilo je GDCK Ivanić-Grad

**JAVNE POTREBE U SPORTU**

Temeljem Proračuna Grada Ivanić-Grada za 2017. i Programa javnih potreba u sportu na području Grada Ivanić-Grada za 2017.godinu pripremljene su i gradonačelnik je donio sljedeće Odluke o dotacijama GZSU:



Za Gradsku zajednicu sportskih udruga Ivanić-Grad (GZSU) raspodjelu sredstva udrugama:

ŽRK “Ivanić”

MRK “Ivanić

Karate klub “Mladost”

NK ”Naftaš -Ivanić”

KK “Ivanić”

Kuglački Klub Zanatlija

Biciklistički klub “Ivanić”

Šahovski klub “Ivanić"

Teniski klub “Ivanić-92”

Odbojkaški klub “Ivanić”

USR Lonja

Streljačko društvo Fazan - Topolje

Streljački klub “Ivanić”

Kick-boxing klub "Ivanić"

Twirling klub “Ivanić

Aikido klub “ Ivanić“

Teniski klub „Kid“

Auto karting klub „Ivanić“

izvršilo je upravno tijelo-IO GZSU Ivanić-Grada.

**Sportovi od posebnog interesa:**

ŠNM NK Naftaš Ivanić(nogomet)

MRK Ivanić(rukomet)

ŽRK Ivanić(rukomet)

KK Ivanić (košarka)

KK Mladost(karate)

Za sportove od posebnog interesa za Grad Ivanić-Gradraspodjelu sredstava predložilo je za razdoblje 7-12.mj. 2017. Povjerenstvo za sport a temeljem tog prijedloga pripremljen je Zaključak o raspodjeli sredstava sportskim klubovima za razdoblje 7.-12.mj. 2017.kojeg je donio gradonačelnik 4.9.2017.g.

Temeljem Proračuna Grada Ivanić-Grada za 2017.g. i temeljem spomenutog Zaključka pripremljene su i gradonačelnik je donio sljedeće Odluke o mjesečnim dotacijama sportskim klubovima za sportove od posebnog interesa:





**Sportske manifestacije od interesa za Grad Ivanić-Grad**

Raspodjelu sredstava udrugama za sportske manifestacije od interesa za Grad Ivanić-Grad gradonačelnik je donio svojim Zaključkom od 22.05.2017.g.

Temeljem Proračuna Grada Ivanić-Grada za 2017.i temeljem spomenutog Zaključaka pripremljena je i gradonačelnik je donio sljedeću Odluku o dotacijama udrugama za sportske manifestacije od interesa za Grad Ivanić-Grad:

-za 47.Memorijal Stjepan Grgac:



**JAVNE POTREBE U TEHNIČKOJ KULTURI**

Temeljem Proračuna Grada Ivanić-Grada za 2017.g. i Programa javnih potreba u tehničkoj kulturi na području Grada Ivanić-Grada za 2017.godinu pripremljene su i gradonačelnik je donio sljedeće Odluke o dotacijama Zajednici tehničke kulture Grada Ivanić-Grada:



Za Zajednicu tehničke kulture Grada Ivanić-Grada (ZTK)raspodjelu sredstva udrugama:

Aeroklub Ivanić-Grad,

Informatički klub “NET” Ivanić-Grad,


Radio klub “Ivanić” Ivanić-Grad,

Oldtimer klub Ivanić-Grad,

izvršilo je upravno tijelo-IO ZTK Grada Ivanić-Grada.

**ZAŠTITA OD POŽARA**

Temeljem Proračuna Grada Ivanić-Grada za 2017.g. i Odluke o raspodjeli sredstava za poslove vatrogastva Grada Ivanić-Grada za 2017. godinu pripremljene su i gradonačelnik je donio u razdoblju 7. 12.mjesec 2017. sljedeće Odluke o mjesečnim dotacijama VZG:



Za Vatrogasnu zajednicu Grada Ivanić-Grada raspodjelu sredstava DVD-eima:

DVD Deanovec

DVD Šumečani

DVD Ivanić-Grad

DVD Posavski Bregi

DVD Breška Greda

DVD Dubrovčak Lijevi

DVD Trebovec

DVD Poljana Breška

DVD Jalševec Breški

DVD Opatinec

DVD Šarampov Donji

DVD Tarno,

izvršilo je upravno tijelo VZG.

U skladu sa Strategijom razvoja vatrogastva (KLASA:214-01/15-01/1, URBROJ:238/10-02-15-01, od 27.03.2015.g.) gradonačelnik je u razdoblju 7. 12.mjesec 2017. donio sljedeće Odluke o mjesečnim dotacijama za isplatu kamate za kredit VZG Ivanić-Grad kod Croatia banke :



**PREDŠKOLSKI ODGOJ I OBRAZOVANJE**

Temeljem Proračuna Grada Ivanić-Grada za 2017. godinu i Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2017. godinu, pripremljena je i gradonačelnik je 31.1.2017.g.donio Odluku o sklapanju Ugovora o korištenju sredstava Proračuna Grada Ivanić-Grada za provedbu Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2017.godinu i sufinanciranja redovitog 10-satnog programa predškolskog odgoja i obrazovanja djece s prebivalištem na području Grada Ivanić-Grada u privatnom Dječjem vrtiću Roda za 2017. godinu.

U skladu s navedenom Odlukom sklopljen je s DV Roda Ugovor temeljem kojeg su pripremljeni nalozi i gradonačelnik je donio sljedeće odluke o isplatama Dječjem vrtiću Roda:

****

Temeljem Proračuna Grada Ivanić-Grada za 2017. i Odluke o sufinanciranju troškova smještaja djece u ustanovama predškolskog odgoja u drugim jedinicama lokalne samouprave u Zagrebačkoj županiji u pedagoškoj godini 2017./2018., pripremljen je i gradonačelnik je 7.9.2017.g. donio Zaključak o sufinanciranju troškova smještaja mld. Lane Antunović u ustanovi predškolskog odgoja - Dječji vrtić „Didi“ iz Krašića, područni objekt u Dugom Selu

**OSNOVNOŠKOLSKO OBRAZOVANJE**


**Socijalni programi u osnovnom obrazovanju**

Temeljem Proračuna Grada Ivanić-Grada za 2017. pripremljen je i gradonačelnik je 20.1.2017.g.donio Zaključak o raspodjeli sredstava za socijalne programe u osnovnom obrazovanju (sufinanciranje prehrane učenika) te su pripremljeni nalozi i donesene sljedeće odluke o isplatama mjesečnih dotacija školama s područja Grada Ivanić-Grada:




**Ostali programi osnovnih škola**

Temeljem proračuna Grada Ivanić-Grada za 2017. pripremljen je i gradonačelnik je 31.1.2017.g.donio Zaključak o raspodjeli sredstava za programe u osnovnom obrazovanju te su pripremljeni nalozi i donesene sljedeće odluke o isplatama dotacija školama s područja Grada Ivanić-Grada:




**Besplatni udžbenici**

Temeljem Proračuna Grada Ivanić-Grada za 2017. pripremljen je i gradonačelnik je donio 10.7.2017. Zaključak o raspodjeli sredstava iz Proračuna Grada Ivanić-Grada za nabavu udžbenika za sve učenike osnovnih škola s područja Grada Ivanić-Grada te su pripremljeni nalozi i donesene sljedeće odluke o isplatama dotacija školama s područja Grada Ivanić-Grada:



**Produženi boravak za učenike OŠ S. Basaričeka:**

Temeljem Proračuna Grada Ivanić-Grada za 2017.pripremljen je i gradonačelnik je donio 20.1.2017. Zaključak o financiranju troškova plaće i ostalih materijalnih prava učiteljice koja izvodi godišnji program produženog boravka učenika u OŠ S. Basariček te su pripremljeni nalozi i donesene sljedeće odluke o isplatama:



**SREDNJOŠKOLSKO OBRAZOVANJE**

**Programi u srednjoškolskom obrazovanju**

Temeljem Proračuna Grada Ivanić-Grada za 2017. pripremljen je i gradonačelnik je 3.2.2017. donio Zaključak o raspodjeli sredstava za programe u srednjoškolskom obrazovanju (maturanti, pripreme učenika za ispit Državne mature).


Temeljem Proračuna Grada Ivanić-Grada za 2017. pripremljena je i gradonačelnik je 22.9.2017. donio odluku o dotaciji Srednjoj školi Ivan Švear za sufinanciranje troškova sudjelovanja školske ženske rukometne ekipe Srednje škole Ivan Švear, državnog prvaka za školsku godinu 2016./2017., na Svjetskom prvenstvu školskih sportskih klubova u Dohi, Katar od 21.2. do 1.3.2018. godine.




**Ugovori**

Pripremljeni su i gradonačelnik je donio odluke i sklopio sljedeće Ugovore:


- srpanj 2017.




-kolovoz 2017.




-rujan 2017.




-listopad 2017.



-studeni 2017.




-prosinac 2017.



**Zaključci, Odluke**

Pripremljeni su i gradonačelnik je donio Zaključke i Odluke:



Temeljem Proračuna Grada Ivanić-Grada za 2017. godinu i Odluke o raspodjeli sredstava za Obiteljski radio Ivanić za 2017. godinu pripremljene su i gradonačelnik je donio u razdoblju 7.-12. mjesec 2017. godine sljedeće Odluke o mjesečnim dotacijama ORI:

1. Odluka o isplati ORI za mjesec srpanj (KLASA: 022-05/17-01/28, URBROJ: 238/10-02-02-03/8-17-10, od 17. svibnja 2017.),
2. Odluka o isplati ORI za mjesec kolovoz (KLASA: 022-05/17-01/28, URBROJ: 238/10-02-02-03/8-17-12, od 1. lipnja 2017.),
3. Odluka o isplati ORI za mjesec rujan (KLASA: 022-05/17-01/28, URBROJ: 238/10-02-02-03/8-17-14, od 03. srpnja 2017.),
4. Odluka o isplati ORI za mjesec listopad (KLASA: 022-05/17-01/28, URBROJ: 238/10-02-02-03/8-17-16, od 03. kolovoza 2017.),
5. Odluka o isplati ORI za mjesec studeni (KLASA: 022-05/17-01/28, URBROJ: 238/10-02-02-03/8-17-18, od 04. rujna 2017.),
6. Odluka o isplati ORI za mjesec prosinac (KLASA: 022-05/17-01/28, URBROJ: 238/10-02-02-03/8-17-20, od 09. listopada 2017.),
7. Odluka o isplati ORI – dotacija redovnih sredstava (KLASA: 022-05/17-01/28, URBROJ: 238/10-02-02-03/8-17-22, od 07. studenog 2017.),
8. Odluka o isplati ORI – dotacija redovnih sredstava, razlika (KLASA: 022-05/17-01/28, URBROJ: 238/10-02-02-03/8-17-24, od 07. prosinca 2017.).

**1.4. Prava iz socijalne skrbi**

**Prava iz područja socijalno-zdravstvene problematike**

Na temelju Odluke o socijalnoj skrbi (Službeni glasnik, broj 02/14) i Programa socijalnih potreba Grada Ivanić-Grada za 2017. godinu (Službeni glasnik, broj 09/16, 03/17 i 08/17) u razdoblju srpanj - prosinac 2017. godine ostvarena su sljedeća prava iz područja socijalno-zdravstvene problematike:

|  |  |  |  |
| --- | --- | --- | --- |
|  |  | **Iznos** | **Broj korisnika/ napomena** |
| 1. | Pomoć za opremu novorođenog djeteta | 146.344,75 kuna | 78 roditelja novorođene djece  (+ prigodni pokloni) |
| 2. | Potpore umirovljenicima | 163.900,00 kuna | Gradska udruga umirovljenika  32.000,00 kuna  božićnice  131.900,00 kuna |
| 3. | Pomoć za podmirenje troškova prehrane učenika u osnovnoj školi | 250.000,00 kuna | 1 108 učenika |
| 4. | Sufinanciranje troškova djece u vrtićima izvan Dječjeg vrtića Ivanić-Grad | 282.740,00 kuna | 33 djece  DV Roda  276.740,00 kuna  DV Didi  6.000,00 kuna |
| 5. | Subvencioniranje troškova produženog boravka u osnovnim školama | 94.299,80 kuna | 1 razredno odjeljenje |
| 6. | Podmirenje troškova ljetovanja u dječjem odmaralištu Crvenog križa | 0,00 kuna | uplaćeno u svibnju 2017. godine (36.500,00 kuna za 20 djece + 5 osoba s invaliditetom) |
| 7. | Pomoć za podmirenje troškova prijevoza djeteta s teškoćama u razvoju i pratitelja u ustanove kategorizirane za njihove potrebe | 12.000,00 kuna | 2 korisnika |
| 8. | Sufinanciranje programa odgoja i obrazovanja djece s teškoćama u razvoju | 22.660,00 kuna | SUVAG - 2 djeteta |
| 9. | Jednokratna novčana pomoć | 31.122,58 kuna | 23 kućanstva:  4 samca  19 obitelji |
| 10. | Poklon paketi povodom blagdana osobama u socijalnoj potrebi te starijim osobama(prigodom Dana starijih osoba i Božića) | 42.840,00 kuna | Dan starijih osoba 6.860,00 kuna  – 49 osobe  Božić 35.980,00 kuna – 257 osoba |
| 11. | Pomoć na podmirenje troškova stanovanja (električna energija, voda, smeće, plin, odvodnja, najamnina…) | 22.553,95 kuna | 12 kućanstva:  samac 7  obitelji 5 |
|  |  |  |  |
| 12. | Pomoć za podmirenje troškova ogrjeva | 133.850,00 kuna | 143 kućanstva |
| 13. | Stipendije učenicima i studentima | 32.000,00 kuna | 15 učenika  15 studenata  (za lipanj i srpanj 2017. godine)   * za razdoblje rujan – prosinac 2017. godine isplata u siječnju 2018.   75.000,00 kuna |
| 14. | Sufinanciranje troškova prijevoza studenata | 138.062,23 kune | 191 student  - za prosinac 2018. godine isplata u siječnju 2018. godine  41.068,50 kuna |
| 15. | Besplatni udžbenici učenicima osnovnih škola | 148.954,72 kune | 1 108 učenika |
| 16. | Socijalno-zdravstveni projekti udruga | 88.000,00 kuna | Udruga roditelja Mali princ  70.000,00 kuna  Udruga slijepih Zagreb 8.000,00 kuna  Klub liječenih alkoholičara  10.000,00 kuna |
| 17. | Sufinanciranje rada logopeda | 37.500,00 kuna | popis OŠ i  GD Crvenog križa |
| 18. | Programi MUP-a | 6.562,50 kuna |  |
| 19. | Programi Gradskog društva Crvenog križa | 37.916,69 kuna |  |

Za sva navedena prava sredstva su osigurana u Proračunu Grada Ivanić-Grada za 2017. godinu.

**2. UPRAVNI ODJEL ZA FINANCIJE, GOSPODARSTVO, KOMUNALNE DJELATNOSTI I PROSTORNO PLANIRANJE**

Sukladno Odluci o ustrojstvu upravnih tijela Grada Ivanić-Grada i Odluci o izmjenama i dopunama Odluke o ustrojstvu upravnih tijela Grada Ivanić-Grada (Službeni glasnik, broj 06/13 i 05/14), Upravni odjel za financije, gospodarstvo, komunalne djelatnosti i prostorno planiranje obavlja:

* poslove pripreme prijedloga odluka i drugih akata koji su u ovlasti Grada i djelokruga Upravnog odjela,
* poslove financija i proračuna Grada,
* poslove javne nabave,
* poslove iz područja gospodarstva,
* poslove iz područja poljoprivrede,
* poslove komunalnih djelatnosti,
* poslove vezane za komunalnu infrastrukturu,
* poslove prostornog planiranja,
* poslove vezane za projekte i fondove Europske unije,
* ostale poslove sukladno posebnim popisima.

Unutar Upravnog odjela za financije, gospodarstvo, komunalne djelatnosti i prostorno planiranje kao ustrojstvena jedinica ustrojava se Odsjek za financije i proračun, Odsjek za gospodarstvo, Odsjek za komunalne djelatnosti, komunalnu infrastrukturu i prostorno planiranje i Odsjek za poljoprivredu.

**Odsjek za financije i proračun** obavlja poslove izrade i donošenja proračuna te izrade pripadajuće dokumentacije vezane za izradu i donošenje proračuna, poslove praćenja proračunskih prihoda proračuna, poslove izvršenja proračuna i poslove knjigovodstva i računovodstva proračuna, poslove utvrđivanja naplate i praćenja gradskih prihoda, poslove praćenja i realizacije proračunskih rashoda, poslove financijskog praćenja i nadzora nad financijskim poslovanjem korisnika gradskog proračuna, poslove vezane za financiranje rada mjesnih odbora, poslove pripreme financijske dokumentacije za prisilnu naplatu potraživanja, poslove vođenja propisanih evidencija, poslove koji se odnose na financijsku operativu, poslove vođenja evidencije i izrađivanja izvješća o decentraliziranim sredstvima vatrogastva, poslove obračuna plaća i ostalih primanja zaposlenih te naknada članova predstavničkog tijela i njegovih radnih tijela i savjetodavnih tijela gradonačelnika, poslove vođenja evidencije o dugotrajnoj imovini Grada, poslove financijskog upravljanja i kontrole u skladu sa Zakonom o sustavu unutarnjih financijskih kontrola u javnom sektoru, poslove vezane za Zakon o fiskalnoj odgovornosti.

**Odsjek za gospodarstvo** obavlja poslove poticanja i razvoja gospodarstva i s gospodarstvom povezanih djelatnosti, poslove vezane za rad i poslovanje trgovačkih društava kojima je osnivač Grad, poslove vezane za uspostavljanje, opremanje i razvoj poduzetničkih zona, imovinsko-pravne poslove vezane za gospodarstvo, razvoj gospodarstva i poduzetničke zone.

**Odsjek za komunalne djelatnosti, komunalnu infrastrukturu i prostorno planiranje** obavlja poslove vezane za komunalne djelatnosti, poslove vezane za komunalnu naknadu i komunalni doprinos, poslove prisilne naplate komunalne naknade i komunalnog doprinosa, poslove komunalnog redarstva, poslove dimnjačarstva, poslove vezane za groblja, poslove vezane za korištenje javnih površina, poslove vezane za izgradnju i održavanje komunalne infrastrukture, poslove iz područja prostornog i urbanističkog planiranja, poslove vezane za zaštitu i unaprjeđenje prirodnog okoliša, poslove vezane za uređenje naselja, poslove osnivanja i vođenja katastra vodova, poslove osnivanja izvorne i grafičke evidencije naselja, ulica i kućnih brojeva, poslove vezane za postupke legalizacije imovine u vlasništvu Grada, poslove održavanja nekretnina u vlasništvu Grada, poslove vezane za regulaciju prometa na području Grada.

**Odsjek za poljoprivredu** obavlja poslove vezane za poticanje i razvoj poljoprivrede, poslove vezane za poljoprivredno zemljište u vlasništvu Republike Hrvatske i vlasništvu Grada te ostale poslove vezane za poljoprivredu.

**2.1. PODUZETNIČKA ZONA IVANIĆ-GRAD SJEVER – ZONA 6**

Nastavljene su aktivnosti u smislu poticanja poduzetničkih aktivnosti u Gradu Ivanić-Gadu, te posebno u Poduzetničkoj zoni Ivanić-Grad Sjever – Zoni 6. Ostvareni su brojni kontakti sa svim zainteresiranim poduzetnicima na području Grada Ivanić-Grada, te su u smislu poticanja poduzetničkih aktivnosti na području Grada Ivanić-Grada u proračunu za 2017. godinu osigurana sredstva za održavanje manifestacije Poslovni uzlet i Festival poduzetništva, obrta i OPG-ova s ciljem promocije hrvatskih malih i srednjih poduzetnika i obrtnika kroz objavu pozitivnih poduzetničkih priča na platformama Styria grupe.

U okviru otvorenog javnog natječaja za prodaju slobodnih parcela u poduzetničkoj zoni u prosincu 2017. trgovačkom društvu Legenda promet d.o.o. prodana je nekretnina oznake k.č.br. 243/3 oranica površine 11755 m2 upisana u zkul 19 k.o. Šarampov za ponuđenu cijenu od 881.625,00 kuna. Povjerenstvo za provedbu natječaja utvrdilo je kako ponuditelj ostvaruje, temeljem odredaba Odluke o utvrđivanju cijena neizgrađenog građevinskog zemljišta u poduzetničkim zonama na području Grada Ivanić-Grada (Službeni glasnik, broj 07/13), popust na iznos ponuđene kupoprodajne cijene, pa novoformirana cijena iznosi 440.812,00 kuna, obzirom na registriranu proizvodnje i skladištenja, te planirani broj od 22 novozaposlenih osoba, kao i izvoznu djelatnost.

Odlukom Gradskog vijeća Grada Ivanić-Grada Klasa: 021-01/13-01/9, Urbroj: 238/10-01/06-13-1 od 19. rujna 2013. propisani su ciljevi, način i uvjeti poticanja poduzetničkih aktivnosti, osobito izvozne djelatnosti, u Poduzetničkoj zoni Ivanić-Grad Sjever-Zoni 6.

Poduzetnička zona Ivanić-Grad Sjever-Zona 6 utvrđena je prioritetnom poduzetničkom zonom na području Grada Ivanić-Grada, te je ista donesena s ciljem privlačenja investitora na područje Grada Ivanić-Grada, stvaranjem novih radnih mjesta, stvaranjem dodatnih aktivnosti, podizanjem konkurentnosti malog i srednjeg poduzetništva, te poticanjem izvoznih aktivnosti domaćih tvrtki. U svrhu ostvarenja navedenih ciljeva Grad Ivanić-Grad će investitorima koji poslovne objekte grade u Poduzetničkoj zoni Ivanić-Grad Sjever-Zoni 6 osigurati električnu energiju i to u visini 0,0052 kW/m2. U cilju povećanja izvozne djelatnosti i povećanju prihoda s osnove izvoza, Grad Ivanić-Grad će investitorima koji su orijentirani na strana tržišta osigurati električnu energiju u visini 0,0052 kW/m2 pod uvjetom da su u prethodnoj godini s osnove izvoza ostvarili najmanje 300.000,00 kuna prihoda, a o čemu će dostaviti vjerodostojne dokumente.

U cilju razvoja poduzetništva na području Grada Ivanić-Grada, a radi što učinkovitije prezentacije u poduzetničkim krugovima sastavljena je i brošura s pregledom poduzetničkih zona Grada i svim olakšicama kojima Grad stimulira poduzetničke aktivnosti.

**2.2. RASPOLAGANJE POLJOPRIVREDNIM ZEMLJIŠTEM U VLASNIŠTVU GRADA IVANIĆ-GRADA**

U razdoblju srpanj - prosinac nije bilo daljnjih raspolaganja poljoprivrednim zemljištem u vlasništvu Grada.

**2.3. RASPOLAGANJE POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

U razdoblju od 1. srpnja 2017. do 31. prosinca 2017. godine temeljem članka 48. stavka 1. točke b) Zakona o poljoprivrednom zemljištu (Narodne novine, broj 39/13 i 48/15), Agencija za poljoprivredno zemljište sklopila je tri ugovora o privremenom korištenju poljoprivrednog zemljišta u vlasništvu Republike Hrvatske na području Grada Ivanić-Grada, i to sa sljedećim korisnicima: OPG Alen Kelšin, ARONIA UŽIVO d.o.o., OPG Slavica Čvorišćec.

Pretpostavke za zaključenje gore navedenih ugovora su podmirene naknade za privremeno korištenje poljoprivrednog zemljišta u vlasništvu Republike Hrvatske po osnovi mirnog posjeda, te sve ostale obveze po osnovi korištenja poljoprivrednog zemljišta u vlasništvu Republike Hrvatske, a koje u iznosu od 65% čine prihod proračuna Grada Ivanić-Grada.

U razdoblju od 1. srpnja 2017. do 31. prosinca 2017. godine na temelju članka 50. Zakona o poljoprivrednom zemljištu (Narodne novine, broj 39/13, 48/15), Agencija za poljoprivredno zemljište sklopila je ugovor o prodaji izravnom pogodbom poljoprivrednog zemljišta u vlasništvu Republike Hrvatske na području Grada Ivanić-Grada, i to za poljoprivredno zemljište k.č.br. 142/2 k.o. Lepšić.

**2.4. PROGRAMI POTPORA U POLJOPRIVREDI**

**2.4.1.** Nakon provedenog postupka Natječaja za dodjelu bespovratnih potpora poljoprivredi na području Grada Ivanić-Grada u 2017. godini (KLASA: 022-05/17-01/19, URBROJ: 238/10-02-02-03/8-17-3 od 31. ožujka 2017.) Gradonačelnik je donio Odluku o odobrenju potpore Obiteljskim poljoprivrednim gospodarstvima na području Grada Ivanić-Grada za 2017. godinu (KLASA: 022-05/17-01/44, URBROJ: 238/10-02-02-03/8-17-6, od 31. srpnja 2017. godine) kojom je odobrena isplata sredstava potpore poljoprivredi na području Grada Ivanić-Grada u 2017. godini u ukupnom iznosu od 6.400,00 kn slijedećim poljoprivrednim gospodarstvima:

1. OPG Josip Huđin – prijava na Mjeru 1. Unapređenje stočarske proizvodnje, podmjera 1.1. Umjetno osjemenjivanje stoke (krava, junica, krmača), Umjetno osjemenjivanje krava, u iznosu od 500,00 kuna.

2. OPG Andruza Ivan - prijava na Mjeru 2. Unapređenje biljne proizvodnje, podmjera 2.4. Nabava certificiranog sadnog materijala za podizanje novih i/ili rekonstrukciju postojećih trajnih nasada u voćarstvu i vinogradarstvu, Nabava nasada borovnica, u iznosu od 5.000,00 kuna.

3. OPG Ivan Domitrović – prijava na Mjeru 1. Unapređenje stočarske proizvodnje, podmjera 1.3. Obnavljanje stočnog i pčelinjeg fonda, Sufinanciranje rasplodnog stada u svinjogojstvu, u iznosu od 900,00 kuna.

**2.4.2. SUBVENCIONIRANJE PREMIJE OSIGURANJA POLJOPRIVREDNIM GOSPODARSTVIMA**

Temeljem Odluke o subvencioniranju premije osiguranja poljoprivrednim gospodarstvima (KLASA: 022-05/17-01/9, URBROJ: 238/10-02-01/3-17-2, od 20. veljače 2017.) odobreno je subvencioniranje premije osiguranja poljoprivrednim gospodarstvima za 2017. godinu u visini od 25% od ugovorene premije osiguranja za 2017. godinu, a najviše do 3.000,00 kuna po osiguranom poljoprivrednom gospodarstvu.

U razdoblju od 1. srpnja 2017. do 31. prosinca 2017. godine u upravnom postupku pozitivno je riješeno ukupno 42 zahtjeva za subvencioniranje premije osiguranja poljoprivrednim gospodarstvima za 2017. godinu. Slijedom navedenog, iz proračuna Grada Ivanić-Grada isplaćene su subvencije premije osiguranja poljoprivrednim gospodarstvima za 2017. godinu u ukupnom iznosu od 44.072,01 kuna.

* 1. **RJEŠAVANJE IMOVINSKOPRAVNIH ODNOSA**

U razdoblju srpanj - prosinac 2017. godine nastavljeno je rješavanje imovinsko-pravnih odnosa nužnih za realizaciju sljedećih projekata:

* Aglomeracija Ivanić-Grad – nositelj investicije trgovačko društvo Vodoopskrba i odvodnja Zagrebačke županije d.o.o. – u cijelosti riješeni imovinskopravni odnosi nužni za realizaciju predmetnog projekta
* Projekt rekonstrukcije Hrvatskih željeznica putem trgovačkog društva HŽ INFRASTRUKTURA d.o.o. – kontinuirano se rješavaju imovinskopravni predmeti koji se odnose na zasnivanje prava služnosti i prava građenja na nekretninama u vlasništvu Grada temeljem pravomoćnih lokacijskih dozvola i elaborata nepotpunog izvlaštenja

Temeljem Zakona o uređivanju imovinskopravnih odnosa u svrhu izgradnje infrastrukturnih građevina (Narodne novine, broj 80/11) pravo služnosti i pravo građenja na nekretninama u vlasništvu i pod upravljanjem Grada Ivanić-Grada zasniva se bez naknade.

* 1. **POSTUPCI PRISILNE NAPLATE POTRAŽIVANJA GRADA IVANIĆ-GRADA**
  2. **SUDSKI I UPRAVNI POSTUPCI**
* Snježana Srebačić c/a Grad – dana 17.03.2016. Grad zaprimio novu tužbu radi naknade štete u iznosu od 179.500,00 kn sa zakonskom zateznom kamatom od podnošenja tužbe do isplate, u roku podnesen odgovor na tužbu, parnica u tijeku.
* Mile Žanić c/a Grad – poništenje Ugovora o kupoprodaji nekretnina od 17.09.2013. – presudom OS Ivanić-Grad od 01.07.2015. odbijen tužitelj s tužbenim zahtjevom - presuđeno u korist Grada - nepravomoćna presuda ŽS u Velikoj Gorici (P-266/15). 13. prosinca 2017. donesena drugostupanjska presuda ŽS u Velikoj Gorici – odbija se žalba tužitelja i potvrđuje presuda OS u Velikoj Gorici stalna služba u Ivanić-Gradu.
* Pavunec Franjo c/a Grad – zahtjev za denacionalizaciju – povrat – djelomično rješenje Ureda državne uprave u Zagrebačkoj županiji od 18.09.2015. – izreka rješenja u zemljišnim knjigama neprovediva – prema rješenju bismo bili suvlasnici, ali bez određenih omjera suvlasništva – po žalbi Grada i odvjetnika Pavunec Franje na Ministarstvu pravosuđa RH (UP/I-942-05/97-01/32).
* 17.04.2015. c/a Grada Ivanić-Grada i Zagrebačke županije podnesena tužba radi isplate iznosa od 1.629.764,11 kn sa zakonskom zateznom kamatom od 05. listopada 2012. do isplate s osnova neplaćene okončane situacije za radove dogradnje, rekonstrukcije i adaptacije objekta Učeničkog doma u Ivanić-Gradu. Podnesen odgovor na tužbu, te se očekuje zakazivanje glavne rasprave pred Trgovačkim sudom u Zagrebu.
* Jušić Nikola c/a Grad zahtjev za denacionalizaciju – povrat – nije donesena odluka o zahtjevu, predmet se vodi pri Uredu državne uprave Zagrebačke županije ( UP/I-942-05/97-01/29 ) - uložena žalba pri Uredu državne uprave Zagrebačke županije.
* Majo-Commerce d.o.o. c/a Grad - radi isplate, povrata uplaćene jamčevine- dana 30.03.2017. Grad zaprimio tužbu radi isplate u iznosu od 44.081,25 kn zajedno sa zakonskim zateznim kamatama od dana 18.01.2016. pa do isplate, u roku podnesen odgovor na tužbu, prvostupanjskom presudom usvojen tužbeni zahtjev i Gradu naloženo vraćanje jamčevine, uložena žalba, predmet na drugostupanjskom sudu. U međuvremenu tužitelj se obratio Gradu sa zahtjevom za mirno rješavanjue spora nagodbom u iznosu povrata uplaćene jamčevine.
  1. **STATUS PROJEKATA**

U razdoblju od srpnja do prosinca 2017. godine Grad Ivanić-Grad je prijavio 10 projekta, od kojih su 3 odbijena, a ostalih za ostalih 7 projekata je odobreno sufinanciranje.

Grad Ivanić-Grad dao je potpore za 7 novoosnovanih poslovnih subjekata i 2 subjekta koji već posluju za konzultantske usluge.

Navedeni projekti Grada Ivanić-Grada prijavljeni za sufinanciranje iz raznih izvora nalaze se u tablici koja je privitak ovog izvješća.

**2.10. KOMUNALNI DOPRINOSI**

U razdoblju od srpnja do prosinca 2017. godine od strane Upravnog odjela za prostorno uređenje, gradnju i zaštitu okoliša, te Agencije za ozakonjenje nezakonito izgrađenih zgrada ukupno je napravljeno 65 predmeta, a prihod Grada Ivanić-Grada po istome iznosi 1.580.990,50 kuna.

**2.11. NAKNADA ZA NELEGALNO IZGRAĐENE OBJEKTE**

U razdoblju od srpnja do prosinca 2017. godine od strane Upravnog odjela za prostorno uređenje, gradnju i zaštitu okoliša, te Agencije za ozakonjenje nezakonito izgrađenih zgrada ukupno je napravljeno 42 predmeta, a prihod Grada Ivanić-Grada po istome iznosi 49.682,55 kuna.

**2.12. GRADILIŠTA**

**Izgradnja dječjeg igrališta na sportskom parku Zelenjak u Ivanić-Gradu**

Izrada sprava na novom dječjem igralištu sportskog centra Zelenjak.

**Sanacija mostova rijeke Lonje**

Sanacija pomosta mosta rijeke Lonje u Ulici kralja Tomislava u Ivanić-Gradu.

**Izgradnja šetnice uz rijeku Lonju u Ivanić-Gradu**

Izvođenje radova na izgradnji šetnice uz rijeku Lonju II. faza u Ivanić-Gradu.

**Izgradnja školsko sportske dvorane u naselju Posavski Bregi u Ivanić-Gradu**

Izvođenje radova na izgradnji nove školsko sportske dvorane u naselju Posavski Bregi u Ivanić-Gradu. Izmjena projektne dokumentacije vezana uz zaštitu građevinske jame, zbog pogrešnog tehničkog rješenja projektanta.

**Sanacija prometnice u poduzetničkoj zoni UPU 3**

Izvođenje radova na sanaciji prometnice Vučakovečke ulice u poduzetničkoj zoni UPU 3 u Ivanić-Gradu.

**Energetska obnova dječjih vrtića u Ivanić-Gradu**

Izvođenje radova na energetskoj obnovi dječjeg vrtića u Ivanić-Gradu - centar, uređenje pročelja i toplinska izolacija krovišta.

**Pučko otvoreno učilište – unutarnje uređenje**

Radovi unutarnjeg uređenja prostorija I. kata Pučkog otvorenog učilišta u Ivanić-Gradu

**Odvodnja Grada Ivanić-Grada**

Rješavanje odvodnje na području Grada Ivanić-Grada.

**Nasipavanje makadam putova i izrada novih na području Grada**

**Ivanić-Grada**

Redovito održavanje makadam putova na području Grada Ivanić-Grada.

**Razno**

U sklopu obavljanja poslova iz djelokruga odsjeka, kao javnopravno tijelo u postupku ishođenja uporabnih dozvola, obavljao se tehnički pregled objekata na području Grada Ivanić-Grada.

Prilikom ishođenja građevinskih dozvola, kao javnopravno tijelo obavljali su se javni uvidi na terenu.

Rješavanje pojedinačnih zahtjeva građana vezano uz komunalnu problematiku.

**2.13. PROJEKTNA DOKUMENTACIJA**

Izrada glavnog projekta s izvedbenim detaljima za zahvat: **REKONSTRUKCIJA ULICE STJEPANA GREGORKA I HERCEGOVAČKE ULICE** povjerena jezajednici ponuditelja- NE-POK d.o.o. Ivanić-Grad i Zajednički projektantski ured d.o.o. Požega. Projektnom dokumentacijom je cilj rekonstruirati cestu s oborinskom odvodnjom i izgradnjom nogostupa. Izrađena je geodetska snimka terena te su njezinom implementacijom u projektno rješenje uočeni određeni problemi koji iziskuju izmjenu važećeg dokumenta urbanističkog plana uređenja.

Izrada projektne dokumentacije za **OBNOVU/ADAPTACIJU DJEČJEG VRTIĆA POSAVSKI BREGI** na k.č.br. 608 k.o. Posavski Bregi, koja je ugovorena sa trgovačkim društvom Reverto projekt d.o.o. Ivanić-Grad je izrađena. Projektnom dokumentacijom cilj je osigurati kvalitetniji boravak djece u vrtiću zamjenom instalacije vodovoda, odvodnje, elektro i plinskih instalacija, zamjenom pripadajuće opreme, uređenjem dječjeg igrališta na parceli.

**STUDIJA PROSTORNO-GEOTEHNIČKE PODOBNOSTI NOVE LOKACIJE GROBLJA IVANIĆ-GRAD**, koja je povjerena trgovačkom društvu URBANISTIČKI INSTITUT HRVATSKE d.o.o. Zagreb je izrađena.

Slijedeći korak u stvaranju preduvjeta za realizaciju groblja na lokaciji određenoj Studijom je izrada Urbanističkog plana uređenja novo planiranog groblja, u cilju stvaranja.

Izrada glavnog projekta izgradnje i uređenja **DJEČJEG IGRALIŠTA UZ OŠ JOSIPA BADALIĆA U GRABERJU IVANIĆKOM** na k.č.br. 2190 k.o. Caginec povjerena je trgovačkom društvu NFO d.o.o. Zagreb.

Projektnom dokumentacijom će se dati rješenje novog dječjeg igrališta na parceli Osnovne škole, koje će se izgraditi u skladu s Pravilnikom o jednostavnim i drugim građevinama i radovima.

Izrada idejnog arhitektonskog rješenja **UREĐENJA SPORTSKO-EDUKATIVNOG CENTRA ZA MLADE U SPORTSKO REKREACIJSKOM PARKU ZELENJAK U IVANIĆ-GRADU** nak.č.br.2079/4 k.o. Ivanić-Grad, povjerena je trgovačkom društvu TRANSEPT-STUDIO j.d.o.o. Ivanić-Grad.

Idejno rješenje treba na temelju izrađenog *Prijedloga koncepta rada sportsko-edukacijskog centra u Ivanić-Gradu* dati osnovni koncept oblikovanja zgrade sa svim potrebnim prostorima za odvijanje sportsko - edukacijskih procesa te za dodatnu rekreaciju stanovnika Grada i okolice, zajedno sa upotpunjavanjem rada specijalne bolnice Naftalan u smislu prostora za medicinsku sportsku dijagnostiku i rehabilitaciju. Ideja vodilja je da se u okviru Sportsko-edukacijskog centra građani svih dobnih skupina upoznaju sa različitim aspektima sporta i sa velikim brojem sportskih aktivnosti, uvažavajući zemljopisne, prirodne kao i druge specifičnosti ovoga kraja.

Izrada idejnog arhitektonskog rješenja **UREĐENJA AMFITEATRA NA MJESTU BAZENA NA ZELENJAKU** na k.č.br. 2291/1 i 2292 k.o. Ivanić-Grad, povjerena je trgovačkom društvu TRANSEPT-STUDIO j.d.o.o. Ivanić-Grad. Idejnim rješenjem treba se osmisliti prostor postojećeg bazena na način da se privede namjeni odvijanja kulturno zabavnih sadržaja i prostora boravka za slobodno vrijeme. Na navedenoj lokaciji planira se omogućiti odvijanje koncerata, dramskih, plesnih i ostalih sličnih događaja i manifestacija.

**2.14. PROSTORNO PLANSKA DOKUMENTACIJA**

**Zahtjevi za izmjenom prostorno planske dokumentacije**

Grad Ivanić-Grad je zaprimao pisane zahtjeve za izmjenom prostorno-planske dokumentacije, od kojih se rješavaju kroz postupak započetih izmjena i dopuna urbanističkog plana, dok će se drugi rješavati u okviru izmjene planova na koje se zahtjev odnosi.

**III. Izmjene i dopune Prostornog plana uređenja Grada Ivanić-Grada**

Odluka o donošenju III. Izmjena i dopuna Prostornog plana uređenja Grada Ivanić-Grada donesena je dana 20.srpnja 2017. godine na 2. sjednici Gradskog vijeća Grada Ivanić-Grada. Odluka je objavljena u Službenom glasniku, broj 3/17 od 21. srpnja 2017. godine.

Po donošenju navedene Odluke izrađen je Elaborat pročišćenog teksta odredbi za provođenje i grafičkog dijela Plana, koji je objavljen u Službenom glasniku, broj 5/17 od 29. rujna 2017. godine.

**V. Izmjene i dopune Urbanističkog plana uređenja UPU-4 za područje Ivanić-Grad, Donji Šarampov i Jalševec Breški**

Izrada V. izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški ugovorena je sa trgovačkim društvom NJIRIĆ PLUS ARHITEKTI d.o.o. Zagreb.

Za navedeno su izrađeni prijedlozi rješenja te je u tijeku usuglašavanje istih rješenja sa Ministarstvom kulture, s obzirom da se dio zahtjeva odnosi na povijesnu jezgru, koja je zaštićena kao kulturno dobro.

**Sudjelovanje u postupcima izrade i donošenja dokumenata prostornog uređenja susjednih JLS**

Grad Ivanić-Grad je sukladno Zakonu o prostornom uređenju sudjelovao u postupcima izrade prostornih planova susjednih jedinica lokalne samouprave davanjem smjernica, podataka, očitovanja, prema utvrđenoj potrebi.

**Razno**

U sklopu obavljanja poslova iz djelokruga Odsjeka, a sukladno Zakonu o gradnji i Zakonu o prostornom uređenju izdavani su prema zaprimljenim zahtjevima posebni uvjeti te potvrde glavnog projekta.

Prema pojedinačnim zahtjevima, omogućavan je neposredan uvid u dokumente prostornog uređenja te su se vršili i drugi poslovi, u skladu sa zakonom, aktima Gradskog vijeća i Gradonačelnika.

**2.15. ZAŠTITA OKOLIŠA**

**Gospodarenje otpadom na području Grada Ivanić-Grada**

Dovršena realizacija projekata apliciranih za sufinanciranje gospodarenja otpadom u FZOEU: koordinacija svih aktivnosti s trgovačkim društvom IVAKOP d.o.o., projektantom i FZOEU.

Nastavlja se čipiranje posuda za otpad tj. sustav elektronske evidencije pražnjenja posuda za komunalni otpad (RFID – UHF sustav) koji omogućava naplatu usluge sakupljanja i odvoza otpada prema volumenu i broju sakupljanja ili masi.

Plan gospodarenja otpadom Republike Hrvatske za razdoblje 2017.-2022. godine usvojen je u siječnju 2017. godine te je Grad Ivanić-Grad krenuo s izradom novog Plana gospodarenja otpadom za razdoblje 2017. – 2022. godine. Nacrt Plana gospodarenja otpadom bio je objavljen na web stranici Grada Ivanić-Grada radi pribavljanja mišljenja, prijedloga i primjedbi građana o čemu je javnost bila obaviještena, kao i mogućnosti uvida u predmetni dokument u prostorijama Grada Ivanić-Grada. Rok za iznošenje primjedaba, prijedloga i mišljenja bio je od 06. lipnja do 07. srpnja 2017. godine.

Gradonačelnik Grada Ivanić-Grada donio je odluku o započinjanju postupka ocjene o potrebi strateške procjene utjecaja na okoliš Plana gospodarenja otpadom Grada Ivanić-Grada za razdoblje 2017.- 2022. godine (KLASA: 022-05/17-01/50, KLASA: 238/10-02-02-03/8-17-5, od 30. kolovoza 2017. godine) prema kojoj je Grad Ivanić-Grad, Upravni odjel za financije, gospodarstvo, komunalne djelatnosti i prostorno planiranje proveo postupak Ocjene o potrebi strateške procjene utjecaja na okoliš Plana gospodarenja otpadom Grada Ivanić-Grada za razdoblje 2017.- 2022. godine.

U postupku Ocjene o potrebi strateške procjene zatražena su mišljenja tijela određenih posebnim propisima navedenih u Odluci o potrebi strateške procjene utjecaja na okoliš. U zaprimljenom mišljenju Ministarstva zaštite okoliša i energetike (KLASA: 612-07/17-58/323 URBROJ: 517-07-2-2-17-2 od 21. rujna 2017.) zaprimljenog dana 27.09.2017. napomenuto je *da je Plan gospodarenja otpadom Grada Ivanić-Grada za razdoblje 2017. do 2022. godine potrebno nadopuniti s poglavljem o zaštiti prirode i područjima ekološke mreže.* Sukladno navedenom mišljenju predloženi Plan je nadopunjen s poglavljem vezanim uz zaštitu prirode i područje ekološke mreže. Navedene nadopune su vezane uz Zakon o zaštiti prirode (NN 80/2013), te planske i strateške dokumente Zagrebačke županije i Grada Ivanić-Grada.

Projekt izgradnje plohe 6 na odlagalištu je započeo i završio tijekom 2017.g., a na osnovu načelne suglasnosti Fonda za zaštitu okoliša i energetske učinkovitosti za provođenje postupka javne nabave za izgradnju predmetne plohe 6 (izdana 21.03.2017.).

Tijekom 2017.g. Ivakop je ishodio pravomoćnu Uporabnu dozvolu od strane Upravnog odjela za prostorno uređenje, gradnju i zaštitu okoliša Zagrebačke županije, a nakon izvršenog tehničkog pregleda građevine, odnosno izgrađene plohe 6 na odlagalištu neopasnog otpada Tarno u sklopu projekta Sanacije odlagališta Etape 1 – Faze 2.

Ova faza sanacije obuhvaćala je pripremne radove na izgradnji temeljnog brtvenog sustava plohe 6 s pratećim objektima i sustavima. Ukupna vrijednost investicije iznosi 950.548,50 kn bez PDV-a, od čega 60% sufinancira Fond za zaštitu okoliša i energetsku učinkovitost, a s kojim je Ivakop u prosincu 2017.g. sklopio Ugovor br.2017/000586 o neposrednom sudjelovanju Fonda u sufinanciranju programa sanacije odlagališta komunalnog otpada „Tarno“ Etapa I – Faza II Preostali dio sufinanciraju suvlasnici društva u omjerima jednakima udjelu u vlasništvu.

Ukupni kapacitet odlagališta Tarno je 165.000 m3 na 6 ploha. Plohe 1 – 4 su popunjene i na njima je do sada odloženo 130.000 tona otpada. Trenutno je u eksploataciji ploha 5 čiji preostali kapacitet iznosi cca 2.500 tona. Izgradnjom plohe 6 dobiti će se dodatnih 25.000 m3 prostora za odlaganje, tj. za cca 20.000 tona otpada.

Sve navedeno predstavlja prijelazno rješenje do izgradnje budućeg Centra za gospodarenje otpadom što je predviđeno Planom gospodarenja otpadom Republike Hrvatske u razdoblju 2017. – 2022.

Etapu 2 čini izgradnja reciklažnog dvorišta na prostoru odlagališta i opremanje istog s komunalnom opremom. Za izgradnju i opremanje reciklažnog dvorišta Grad priprema dokumentaciju za apliciranje na javni poziv u okviru **Operativnog programa Konkurentnost i kohezija 2014.-2020.**, čime bi se ostvarilo 85% bespovratnih sredstava od ukupno prihvatljivih troškova projekta.

U mjesecu studenom (02.11.2017.g.) potpisan je ugovor između Zagrebačke županije i Grada Ivanić-Grada prema kojem je Zagrebačka županija sufinancirala u iznosu 200.000,00 kn ukupno tražene vrijednosti investicije od 261.488,00 kuna, slijedeće projekte:

* nabavu opreme za odlaganje biootpada iz domaćinstva i vrta (1000 kompostera)
* nabavu kompleta polupodzemnih spremnika za komunalni otpad svaki volumena od 3 m³ i to za jedan za otpadni papir, jedan za miješani komunalni otpad i za otpadnu plastiku

Cilj je bio potaknuti građane na odvajanje korisnih sastavnica otpada, smanjenje količine biootpada na odlagalištu i poticanje kompostiranja u vlastitom vrtu.

**2.16. KOMUNALNA NAKNADA**

**Promjena obveznika komunalne naknade**

* 1089 kom - izdano rješenja o promjeni obveznika

**Promjena visine duga s osnova promjene koeficijenta namjene i promjene koeficijenta zone temeljem nove odluke o komunalnoj naknadi**

* Računi za komunalnu naknadu - poslovni prostori mjesečni 828 kom
* Računi za komunalnu naknadu - poslovni prostori tromjesečni 651 kom
* (Obračun, knjiženje zaduženja, printanje, pečaćenje,

pakiranje) -------------------------

1.479 kom

- Obavljeni su razgovori sa strankama – obveznicima, te su izvršene promjene matičnih podataka na objektima i obveznicima, temeljem dostavljenih dokumenata i zahtjeva o promjeni obveznika. Navedeno uključuje ispunjavanje obrazaca zahtjeva za promjenu obveznika.

- Obrada stranaka koji su zatražili obročnu otplatu duga, te također ispunjavanje zahtjeva za isto.

- Evidentiranje novih obveznika, te korekcija postojećih kvadratura i obračuna po novim zapisnicima za stambene prostore, koje je utvrdio komunalni redar po novoj izmjeri započetoj u 2016. godini.

- Obrađivanje te usklađivanje stanja sa brojnim strankama putem telefona.

- Obrađeno 40 knjižnih zapisa ispravka zaduženja.

- Obrađeno 62 knjižnih zapisa odobrenja, po Rješenjima o oslobođenju od plaćanja komunalne naknade.

- Knjiženje uplata po izdanim računima i uplatnicama – izvodi iz ŽR.

- Razne potvrde o plaćanjima, popratni dopisi i drugo.

- Praćenje naplate, te obrada stranaka po ovrhama.

**Rješavanje zahtjeva za oslobođenje od obveze plaćanja komunalne naknade za 2017. godinu**

* zaprimljeno 16 zahtjeva,
* izdano 13 rješenja o oslobođenju od obveze plaćanja komunalne naknade
* izdana 3 rješenja o odbijanju oslobođenja komunalne naknade

**Ukidanje obveze plaćanja komunalne naknade**

- zaprimljeno 13 zahtjeva,

- izdano 13 rješenja o ukidanju obveze plaćanja komunalne naknade

**2.17. NAKNADA ZA UREĐENJE VODA**

* Uplatnice za naknadu za uređenje voda - poslovni prostori mjesečni 828 kom
* Uplatnice za naknadu za uređenje voda - poslovni prostori tromjesečni 651 kom
* (Obračun, knjiženje zaduženja, printanje, pečaćenje,

pakiranje) ------------------------

1.479 kom

- Obavljeni su razgovori sa strankama – obveznicima, te su izvršene promjene matičnih podataka na objektima i obveznicima, temeljem dostavljenih dokumenata i zahtjeva o promjeni obveznika. Navedeno uključuje ispunjavanje obrazaca zahtjeva za promjenu obveznika.

- Obrada stranaka koji su zatražili obročnu otplatu duga, te također ispunjavanje zahtjeva za isto.

- Evidentiranje novih obveznika, te korekcija postojećih kvadratura i obračuna po novim zapisnicima za stambene prostore, koje je utvrdio komunalni redar po novoj izmjeri započetoj u 2016. godini.

- Obračun uplata prema Hrvatskim vodama.

**Promjena obveznika naknade za uređenje voda**

* izdana rješenja o promjeni obveznika

**2.18. OTKUP GRADSKIH STANOVA**

* Mjesečni obračun rata za otkup stanova prema srednjem tečaju EUR-a po HNB,
* Ispis i slanje uplatnica za 87 obveznika (za 7.-12./2017. poslano 528 uplatnica),
* Obračun uplata prema državnom proračunu,
* Prijevremeni otkup i izračun prijevremenog otkupa,
* Obračun preostalih obveza do konačne otplate prema zahtjevu stranaka.

**2.19. KOMUNALNO REDARSTVO**

Tijekom ovog izvještajnog perioda u Upravnom odjelu zaprimljeno je 58 zahtjeva za produljenje radnog vremena ugostiteljskih objekata, te je, sukladno Odluci o ugostiteljskoj djelatnosti, izdano 58 rješenja o produljenju radnog vremena ugostiteljskim objektima.

Tijekom izvještajnog perioda za razdoblje od 6 mjeseca do 12 mjeseca 2017. godine Komunalno redarstvo je obavljalo poslove i zadatke nadzora nad provedbom odredaba Odluke o komunalnom redu Grada Ivanić-Grada (Službeni glasnik Grada Ivanić-Grada broj 04/2015), Odluke o raspolaganju nekretninama u vlasništvu Grada Ivanić-Grada (Službeni glasnik Grada Ivanić-Grada br. 6/2013) kao i ostalih Odluka Gradonačelnika, odnosno Gradskog vijeća Grada Ivanić-Grada po službenoj dužnosti, preventivno, te po prijavama i zahtjevima Mjesnih odbora, pravnih i fizičkih osoba.

Osnovni poslovi i zadaci koji su se obavljali u ovom Upravnom odjelu – komunalno redarstvo proizlaze iz provedbe odgovarajućih propisa prema Zakonu o komunalnom gospodarstvu, Zakonu o građevinskoj inspekciji, Zakonu o održivom gospodarenju otpadom, Zakon o prijevozu u cestovnom prometu, Zakonu o buci, Prekršajnom zakonu, te propisa vezanih uz kontrolu komunalnog reda, pravilno korištenje javnih površina, nadzora nad uređenjem javnih površina, problematiku održavanja zemljišta uz javne površine i izmjere stambenih i poslovnih prostora za utvrđivanje visine komunalne naknade.

U izvještajnom periodu komunalni redar je nadzirao provedbu gradskih odluka: Odluke o komunalnom redu, Odluke o držanju pasa, Odluke o spaljivanju otpada biljnog porijekla, Odluke o uređenju prometa na cestama, Odluke o priključenju na komunalnu infrastrukturu te ostalih Odluka Grada. Sukladno spomenutim Odlukama te ukazanim potrebama na terenu, komunalni redar nadzirao je radove i surađivao s izvođačima radova oko obavljanja komunalnih djelatnosti održavanja čistoće javnih i zelenih površina, prokopa javnih površina, sanacije neuređenih odlagališta otpada, održavanja parkirališta, održavanja i izgradnje javne rasvjete i sl.. Pripremao je troškovnike za nabavu radova i usluga iz svog djelokruga rada, aktivno je sudjelovao u pripremi i izradi Odluka Grada, surađivao je s mjesnim odborima u rješavanju problema na terenu, te intervenirao u poslovima održavanja i radovima na površinama u vlasništvu Grada Ivanić-Grada.

Komunalno redarstvo kontrolu javnih površina provodi svakoga radnoga dana, a po potrebi i u dane vikenda te nakon radnog vremena. Tom prilikom redovno se kontrolira stanje na terenu uz redovni obilazak gradskog područja, a o poduzetim mjerama vodi se službena evidencija. Prilikom terenskih uvida u cilju kvalitetnijeg utvrđivanja činjeničnog stanja, komunalni redar provodi praksu da o većini slučajeva koje prati na terenu izrađuje foto dokumentacije što predstavlja priložni dokument u predmetima koje komunalno redarstvo provodi. Predmetna foto dokumentacija sadržajno se odnosi na nedostatke i oštećenja u komunalnoj opremi na području grada, korištenja javnih površina, izvršenju obveznih radnji. Izrada foto dokumentacije koristi se kao dokazni materijal u provođenju daljnjih mjera prema prekršiteljima odredaba komunalnoga reda.

U drugoj polovici godine – razdoblje 6 do 12 mjesec 2017 godine, komunalno redarstvo sukladno svojim ovlastima pokrenulo je 65 Upravnih postupaka prilikom kojih je izdano više od 90 Rješenja o izvršenju obaveznih radnji i 20 Rješenja o dozvoli izvršenja, koja su izdavana za uređenje parcela i uređenje odvodnih jaraka za odvod oborinskih voda na području Grada Ivanić-Grada.

Sukladno ovlastima prema Zakonu o Građevinskoj inspekciji, komunalno redarstvo je na terenu izvršilo 4 nadzora, nakon čega je pokrenuto 2 upravna postupka – izdavanje Rješenja o uklanjanju ruševnih i napuštenih objekata. Uz navedeno, u prošloj godini komunalno redarstvo izvršilo je 5 nadzora prema Zakonu o održivom gospodarenju otpadom te je izdalo 3 Rješenja za izvršenje radova uklanjanja otpada ili deponiranog materijala sa određenih lokacija.

Sva navedena Rješenja izdavana su nakon što je provjerom na terenu utvrđeno da se javna površina, odnosno površina uz javnu prometnu ili zelenu površinu ne koristi sukladno Odluci o komunalnom redu odnosno drugim Odlukama Grada. Komunalni redar izvršavao je službene očevide, a strankama u postupku je ostavljen rok da se usklade sa važećim Odlukama po kojima komunalni redar ima pravo postupati. Stranke su u većini slučajeva izvršile zadanu obvezu iz Rješenja, odnosno u 3 slučaja stranke nisu izvršile naložene radnje te je Rješenje provedeno putem trgovačkog društva Komunalni centar Ivanić-Grad d.o.o.

Osim Rješenja, komunalno redarstvo je u predmetnom periodu izdalo 20 Obaveznih prekršajnih naloga s ciljem kažnjavanja osoba za neizvršavanje određenih naloženih radnji ili nepostupanja sukladno odredbama Odluka Grada te su izdane 2 Opomene za izvršavanje radnji spaljivanja biljnog otpada na otvorenom prostoru suprotno odredbama Odluka Grada.

U drugoj polovici 2017. godine, Komunalno redarstvo je izdalo 40 naloga s ciljem trenutnog uklanjanja uočenih nepravilnosti na terenu, odnosno izvršavanje određenih radnji s ciljem funkcioniranja odvodnje na javnim površinama, funkcioniranjem prometa u Gradu, održavanja objekata javne namjene, uklanjanja lešina sa prometnica i javnih površina, te ostalih radnji. Ovim načinom se osigurava poštivanje Zakona i Odluka, sigurnost, zdravlje i zadovoljstvo građana.

Osim spomenutih, izdana su 36 Rješenja te 12 Suglasnosti za korištenje javnih površina, kojima se odobrava određena javna površina u svrhu postave ugostiteljskih terasa, za održavanje određenih manifestacija te u svrhu ostalih potreba pravnih i fizičkih osoba (prezentacije, informiranja i sl.). Komunalni redar je također vršio nadzor nad korištenjem javnih površina sukladno izdanom Rješenju o odobrenju o korištenja javne površine, temeljem kojeg nisu ustanovljene nepravilnosti.

U razdoblju od 6 do 12 mjeseca 2017 godine odrađeno je 3 akcija kontrole koje su obuhvatile prodaju robe i korištenje javnih površina u dane vikenda (subotom), kontrolom parkiranja automobila na javnim površinama, uklanjanja određenih bespravnih predmeta s javne površine, te ostale radnje koje nisu zahtijevale nametanje određenih obaveza građanima. Akcije s u provođene u dogovoru sa PP Ivanić - Grad i trgovačkim društvom Komunalni centar Ivanić-Grad.

Izdane su 44 Suglasnosti kojima se građanima i tvrtkama dozvoljava prokop javne površine ili sl. s ciljem priključenja instalacije vode, plina ili kanalizacije na javnu mrežu, te ostalih radova u zoni javne površine. Radnje koje su obuhvaćene izdavanjem ovih Suglasnosti obuhvatile su pregled stanja na terenu, nadzor nad izvođenjem prekopa javnih površina, kontrola izvođenja radova neposredno prije spajanja na mrežu i kontrola završetka radova i provjera sanacije predmetne površine.

Prema zahtjevima pojedinih Mjesnih odbora, vršili su se obilasci mjesnih odbora, a po obrađenim prijavama pristupilo se rješavanju problema na terenu, odnosno prijavama nadležnim institucijama.

Komunalni redar je nastavio sa provođenjem revizije poslovnih prostora u svrhu plaćanja komunalne naknade na području Grada Ivanić-Grada – dopisi, uvidi na terenu, izrada Zapisnika te izdavanje Rješenja o komunalnoj naknadi kao djelu ukupnog broja Rješenja koje izdaje ovaj Upravni odjel Grada

Komunalno redarstvo je zaprimalo prijave o kvarovima na mreži Javne rasvjete, nakon čega su u određenim periodima prijave obrađivane, te putem ugovorenog izvođača na terenu vršeni popravci. Sve navedene aktivnosti prije izvršenja ili poslije izvršenja, uvida ili sl. zahtijevale su pismeno očitovanje, povratnu informaciju putem telefona ili pisani odgovor, što je komunalno redarstvo redovno izvršavalo.

S obzirom da su u opisu posla komunalnog redara i ostale radnje po nalogu Pročelnika Upravnog odjela, u drugoj polovici 2017 godine komunalni redar je zajedno sa ostalim djelatnicima Upravnog odjela aktivno sudjelovao u rješavanju nastalih problema na području Grada prilikom izvođenja radova na području Grada (po prijavama građana ili predstavnika Mjesnih odbora), uviđaju na terenu, izdavanje naloga, kontrola po izvršenju istih. U kontroli izvršenja radova na održavanju zelenih površina, manjih građevinskih radova, izvođenju radova iscrtavanja horizontalne signalizacije, obavljanja higijeničarske službe, tarupiranje javnih zelenih površina, odvodnja na području Grada te pražnjenje kontejnera na zelenim otocima.

Radovi su uključivali izlazak na teren samostalno ili zajedno sa izvođačima radova održavanja javnih površina, utvrđivanje količinu izvedenih radova, rješavanje problema nastalih prilikom izvođenja predmetnih radova, utvrđivanje obima radova prije izvršenja, te kontrola istog poslije izvršenja. Zajedno sa predstavnicima Hrvatskih cesta, Županijskih cesta te Hrvatskih voda vršeni su obilasci terena - prometnice, kanalska mreža i ostalo.

Prema Pravilniku o zaštiti od požara, komunalni redar obavlja poslove referenta zaštite od požara u pravnoj osobi ( Gradska uprava ). Prema navedenom, komunalni redar je aktivno sudjelovao i surađivao u inspekcijskom nadzoru koje je provodio MUP na objektu Gradske vijećnice, nakon kojega je bilo nužno provesti i iskoordinirati ispitivanja instalacija te popravke na vatrodojavnom sustavu i sl. Redovno je svaka 3 mjeseca izvršena kontrola instalacija, prohodnost evakuacijskih puteva, stanje aparata za početno gašenje požara i sl., a o svemu je redovno ispisivano Izvješće koje je dostavljano Gradonačelniku.

Ostali svakodnevni dopisi u dogovoru sa Pročelnikom odjela, dostavljani su u nadležne institucije na svaki zahtjev stranke koja se sa određenom problematikom javila u ovaj Upravni odjel.

* 1. **JAVNA NABAVA**
* Priprema i provođenje pregovaračkog postupka javne nabave bez prethodne objave za izvođenje dodatnih radova na izgradnji jednodijelne školsko sportske dvorane uz Osnovnu školu Posavski Bregi na k.č.br. 676, k.o. Posavski Bregi, ispust pročišćenih otpadnih voda preko k.č.br. 1488 i 1326, k.o. Posavski Bregi

* Izrada I. Aneksa Ugovora za izvođenje dodatnih radova na izgradnji jednodijelne školsko sportske dvorane uz Osnovnu školu Posavski Bregi na k.č.br. 676, k.o. Posavski Bregi, ispust pročišćenih otpadnih voda preko k.č.br. 1488 i 1326, k.o. Posavski Bregi
* Priprema i provođenje postupka javne nabave za izvođenje radova na sanaciji pomosta mosta u Ulici kralja Tomislava u Ivanić-Gradu
* pregled i ocjena ponuda i izrada zapisnika o istom
* izrada Odluke o odabiru
* izrada Ugovora o izvođenju radova
* Priprema i provođenje postupka javne nabave za izvođenje radova na izgradnji šetnice uz rijeku Lonju u Ivanić-Gradu (II. uporabna cjelina - od Omladinskog do Tomislavovog mosta)
* prethodno savjetovanje sa zainteresiranim gospodarskim subjektima i izrada izvješća o istom
* objava u EOJN Republike Hrvatske
* javno otvaranje ponuda i izrada zapisnika o istom
* pregled i ocjena ponuda i izrada zapisnika o istom
* izrada Odluke o odabiru
* izrada Ugovora o izvođenju radova
* objava Ugovora u EOJN Republike Hrvatske
* Priprema i provođenje postupka javne nabave za opskrbu električnom energijom za potrebe Grada Ivanić-Grada za razdoblje od 01.01.2018. godine do 31.12.2018. godine
* izrada Dokumentacije o nabavi
* javno otvaranje ponuda i izrada zapisnika o istom
* Priprema i provođenje postupka javne nabave po grupama kako slijedi:

GRUPA 1. – usluge izrade izvedbenog projekta za izgradnju poduzetničkog inkubatora

GRUPA 2. – usluge stručnog nadzora nad izvođenjem radova na izgradnji poduzetničkog inkubatora u Ivanić-Gradu

* izrada Dokumentacije o nabavi za GRUPU 1.
* izrada Dokumentacije o nabavi za GRUPU 2.
* izrada pojašnjenja dokumentacije temeljem zahtjeva gospodarskih subjekata i objava istih u EOJN Republike Hrvatske

**2.20.1. JEDNOSTAVNA NABAVA**

1. Priprema i provođenje postupka jednostavne nabave za izvođenje radova na sanaciji ceste u UPU 3 u Ivanić-Gradu (Vučakovečka cesta – dio) i izrada ugovora
2. Provođenje postupka jednostavne nabave za izradu idejnog arhitektonskog rješenja za rekonstrukciju, adaptaciju i dogradnju postojeće zgrade kuglane i prenamjenu u Sportsko-edukativni centar za mlade u sportsko rekreacijskom parku Zelenjak u Ivanić-Gradu (k.č.br. 2079/4, k.o. Ivanić-Grad) i izrada ugovora
3. Priprema i provođenje postupka jednostavne nabave za uslugu izrade dokumentacije vezano za konstruktivno stanje Kundekove kuće u Ivanić-Gradu
4. Priprema i provođenje postupka jednostavne nabave za pružanje usluge stručnog nadzora nad izvođenjem radova na izgradnji šetnice uz rijeku Lonju u Ivanić-Gradu (II. uporabna cjelina – od Omladinskog Tomislavovog mosta) i izrada ugovora
5. Priprema i provođenje postupka jednostavne nabave za nabavu službenog vozila putem operativnog leasinga
6. Priprema i provođenje postupka jednostavne nabave za izradu izvedbenog projekta za poduzetnički inkubator u Ivanić-Gradu i izrada odluke o poništenju postupka
7. Priprema i provođenje postupka jednostavne nabave za izradu procjene štete od elementarnih nepogoda uslijed tuče na području Grada Ivanić-Grada i izrada ugovora
8. Priprema i provođenje postupka jednostavne nabave za izradu i montažu opreme za dječje igralište na k.č.br. 2079/4, 2291/1, 2294 i 2293, k.o. Ivanić-Grad i izrada ugovora
9. Priprema i provođenje postupka jednostavne nabave za izradu Izvješća o stanju u prostoru Grada Ivanić-Grada za razdoblje od 01.01.2013. do 31.12.2016. godine i izrada odluke o poništenju postupka
10. Priprema i provođenje postupka jednostavne nabave za izradu projektne dokumentacije za izgradnju i uređenje šetnice uz lijevu obalu rijeke Lonje – od mosta u Ulici kralja Tomislava do mosta u Savskoj ulici
11. Priprema i provođenje postupka jednostavne nabave za izvođenje radova na uređenju okoliša nakon ugradnje dječjih sprava u Ivanić-Gradu i izrada odluke o poništenju postupka
12. Izrada Odluke Gradonačelnika o prihvaćanju Ponude i zaključenju Ugovora o izmjeni projektne dokumentacije za izgradnju jednodjelne školsko sportske dvorane uz Osnovnu školu Posavski Bregi i izrada ugovora
13. Izrada Odluke Gradonačelnika o prihvaćanju Ponude i zaključenju Ugovora o izradi Nacrta Izvješća o stanju u prostoru Grada Ivanić-Grada za razdoblje od 1.1.2013 do 31.12.2016. godine i izrada ugovora
14. Izrada Odluke Gradonačelnika o prihvaćanju Ponude i zaključenju Ugovora o pružanju usluge koordinatora zaštite na radu (Koordinator II) nad izvođenjem radova na izgradnji šetnice uz rijeku Lonju u Ivanić-Gradu (II. uporabna cjelina – od Omladinskog Tomislavovog mosta) i izrada ugovora
15. Izrada Odluke Gradonačelnika o prihvaćanju Ponude i zaključenju Ugovora o obavljanju stručnog nadzora nad izvođenjem radova na presvlačenju asfaltom ulice Deanovečko Brdo u naselju Graberje Ivanićko i izrada ugovora
16. Izrada Odluke Gradonačelnika o prihvaćanju Ponude i zaključenju Ugovora o obavljanju stručnog nadzora nad izvođenjem radova na sanaciji ceste u UPU – 3 u Ivanić-Gradu (Vučakovečka - dio) i izrada ugovora
17. Izrada Odluke Gradonačelnika o zaključenju I. Aneksa Ugovoru o obavljanju stručnog nadzora nad izvođenjem radova na izgradnji dječjeg igrališta, uređenju pješačkih staza, izgradnji team building parka i parkirališta u Ivanić-Gradu i izrada ugovora
18. Izrada Odluke Gradonačelnika o prihvaćanju Ponude i zaključenju Ugovora o obavljanju stručnog nadzora nad izvođenjem radova na sanaciji pomosta mosta u Ulici kralja Tomislava u Ivanić-Gradu i izrada ugovora
19. Izrada Narudžbenica za nabave do 200.000,00 kuna bez PDV-a (robe i usluge) odnosno 500.000,00 kuna bez PDV-a (radovi) – 109 komada
    1. **POSLOVI KNJIGOVODSTVA I RAČUNOVODSTVA**

-Unos ULAZNIH RAČUNA GRADA IVANIĆ-GRADA (1500 kom), izrada i knjiženje knjižnih zapisa (ispravak, terećenje, odobrenje) za dobavljače u salda konti.

-RIZNICA - priprema naloga za plaćanje

Vatrogasna postrojba, Dječji vrtić Ivanić-Grad, Pučko otvoreno učilište, Muzej Ivanić-Grada, Gradska knjižnica Ivanić-Grad

Slanje izvoda proračunskim korisnicima na web.

- slanje i priprema naloga za plaćanje:

-ulazne račune

-Odluke Gradonačelnika

-političke stranke

-pomoć za novorođenčad

-socijalno ugrožene osobe

-kompenzacije

-ostale udruge i korisnici koji se financiraju iz Proračuna Grada Ivanić-Grada

IZVODI GRAD IVANIĆ-GRADA

-preuzimanje izvoda od banke

-knjiženje izvoda u salda kontu po stavkama

-KNJIŽENJE IZVODA ODNOSNO EVIDITIRANJE UPLATA PREMA IZDANIM POTVRDAMA I UGOVORIMA –PRIHOD OD ZAKUPA POLJOPRIVREDNOG ZEMLJIŠTA U VLASNIŠTVU DRŽAVE , PRIVREMENO KORIŠTENJE DPZ, ZAKUP PAŠNJAKA DPZ.

-Unos IR-a zaduženja po Ugovorima primljenih od Agencije za poljoprivredno zemljište, praćenje istih i dostavljanje potrebne dokumentacije (kartice kupaca, potvrde dugovanja)

-IZVODI - PRIHODI OD PRODAJE ZEMLJIŠTA U VL. DRŽAVE. Unos IR-a prema Ugovorima o Zakupu poljop. zemlj.u vl. države, te evidentiranje uplata putem knjižnih zapisa prema izvodima FINE.

Unos novihIR-a i praćenje uplata prema Ugovorima o prodaji poljoprivrednog zemljišta u vlasništvu države RH

IZLAZNI RAČUNI

-Zakup domova po MO (unos IR-a i knjiženje izvoda po Ugovorima)

-Zakup poslovnog prostora Grada Ivanić-Grada prema Ugovorima

-OSTALO (ispostavljanje računa, praćenje uplata po izvodima, slanje opomena)

Knjiženje svih promjena po izvodima banke, ulaznim i izlaznim računima.

Knjiženja se obavljaju na način:

- pojedinačno zatvaranje stavaka u salda-konti programu i nakon toga, integralno knjiženje u financijskom računovodstvu, kontiranje pojedinačno po stavkama na pozicije proračuna, pripadajuća konta, te prijenos u glavnu knjigu.

- Knjiženje i preuzimanje formiranih obveza iz socijalnog programa, te knjiženje po izvodima.

- Knjiženja i ispravci po rebalansu proračuna.

- Preuzimanje obrađenih zahtjeva proračunskih korisnika kroz riznicu, kontiranje i knjiženje u glavnu knjigu.

- Knjiženje blagajne svakog proračunskog korisnika prema dostavljenim mjesečnim temeljnicama.

- Usklađivanje prihoda i rashoda sa svakim proračunskim korisnikom.

- Sudjelovanje u izradi kvartalnih obračuna, te završnog računa.

- Usklađivanje sa saldakontima po svim vrstama prihoda.

-Unos rješenja za komunalni doprinos –formiranje izlaznih računa za obveznike KD,

Ukupno obrađeno 260 Rješenja (IR-a). Knjiženje uplata po komunalnom doprinosu, rad sa strankama.

* Unos rješenja za legalizaciju - formiranje izlaznih računa za obveznike legalizacije.

Ukupno obrađeno 62 Rješenja (IR-a). Formiranje i knjiženje knjižnih zapisa –odobrenja za uplate po legalizaciji, a koje se plaćaju u državni proračun (Izvodi Fine putem i-maila). Rad sa strankama.

-Formiranje IR-a po ugovorima za kupoprodaju nekretnina, te praćenje naplate i preknjiženje jamčevina – obrađeno 8 Ugovora (IR-a).

**Obračunato:**

* 6 redovnih plaća za 26 zaposlenika,
* obračuni bolovanja,
* 1 obračun plaća za radnike u Programu javnih radova, bolovanja i prijevoz
* Izdavanje zahtjeva za refundacije bolovanja od HZZO
* 6 obračuna doprinosa za osobe na stručnom osposobljavanju bez zasnivanja radnog odnosa,
* 6 obračuna za redovne naknade vijećnicima Gradskog vijeća i 7 obračuna za odrađene sjednice za vijećnike Gradskog vijeća
* 6 obračuna za naknade predsjedniku i podpredsjednicima Gradskog vijeća - redovne mjesečne naknade,
* 18 obračuna za povjerenstva,
* 25 naknada po ugovorima o djelu,
* 42 naknade po ugovorima o djelu za domare,
* 1 autorski honorar,
* Izdavanje potvrda IP obrazca za sve primatelje naknada i plaća od strane Gradske uprave Grada Ivanić-Grada.
* Za sve navedene isplate formirani su JOPPD obrazci i poslani u Poreznu upravu.
* 6 mjesečnih obračuna naknada za prijevoz zaposlenicima.
  1. **POSLOVI PRORAČUNA**

Poslovi **proračuna** odnose se na poslove:

* planiranja proračuna
* Izmjene i dopune proračuna,
* izvršavanja proračuna

Poslovi **financija i računovodstva odnose** se na poslove:

* računovodstveno evidentiranje i izvještavanje
* financijsko izvještavanje

**2.22.1. PRORAČUN GRADA IVANIĆ-GRADA, IZMJENE I DOPUNE PRORAČUNA**

Proračun Grada Ivanić-Grada za 2018. i Projekcije za 2019. i 2020. godinu, usvojen je na 6. sjednici Gradskog vijeća dana 20.12.2017. godine.

Tijekom 2. polugodišta 2017. godine, Gradonačelnik je predložio Gradskom vijeću drugu Izmjenu i dopunu proračuna Grada Ivanić-Grada i to:

- II izmjene i dopune Proračuna Grada Ivanić-Grada za 2017. godinu donesene su na 2. sjednici Gradskog vijeća održane dana 20.07.2017. godine,

- III izmjene i dopune Proračuna Grada Ivanić-Grada za 2017. godinu donesene su na 6. sjednici Gradskog vijeća održanoj dana 20.12.2017. godine.

**2.22.2. IZVRŠAVANJE PRORAČUNA**

Rashodi i izdaci na proračunskim stavkama izvršavani su u skladu sa naplatom proračunskih prihoda, u dijelu koji se odnosi na proračunske korisnike.

Grad je svoje ugovorene obveze u drugom polugodištu izvršavao pravodobno, redovno su isplaćivane plaće svim korisnicima proračuna, redovno su isplaćivane naknade koje proizlaze iz socijalnih prava.

U prvom dijelu godine korišteno je dopušteno prekoračenje po žiro računu budući da je priljev sredstava nije bio dovoljan za podmirenje svih nastalih i prenesenih obaveza, iznos dozvoljenog prekoračenja iznosio je 5.500.000 kuna, ali se tokom polugodišta nije koristio u potpunosti.

Tokom listopada, studenog i prosinca žiro račun Grada Ivanić-Grada bio je pozitivan, te se nije koristio dopušteno prekoračenje.

U drugom dijelu godine zamjetno je više ostvarenje prihoda od plana po svim osnovama.

U drugom polugodištu izvršen je cjelokupan povrat poreza i prireza po godišnjim prijavama u iznosu 1.763.317,43 kuna

Financijski izvještaji odnosno godišnji i polugodišnji obračun, dostavljaju se u rokovima utvrđenim Zakonom o proračunu na usvajanje Gradskom vijeću i to:

- Godišnji izvještaj o izvršenju proračuna za 1. siječnja do 31. prosinca 2017. godine razmatran je na 2. sjednici Gradskog vijeća dana 20. srpnja 2017. godine.

**2.22.3. DRŽAVNA REVIZIJA, KONTROLE, INSPEKCIJE**

Tijekom drugog polugodišta 2017. godine nisu obavljani nadzori državnih institucija vezanih za financijsko poslovanje Grada.

**2.22.4. KREDITNO ZADUŽENJE GRADA IVANIĆ-GRADA**

Grad Ivanić-Grad **20. rujna 2012. godine** dobio je suglasnost Vlade Republike Hrvatske za zaduženje u iznosu 13.000.000,00 kuna kod HYPO Alpe Adria bank d.d. Kredit je realiziran u iznosu 12.783.344,39 kuna, do 30.06. otplaćeno je 2.982.780,36 kuna glavnice i 1.396.805,70 kuna kamata, u slijedećih 10 godina, preostalo je otplatiti 9.800.564,03 kuna glavnice.

Temeljem dobivene suglasnosti Vlade RH, dana **30.03.2016. godine**, od HBOR-a zatražen kredit za financiranje infrastrukturnih projekata Grada u iznosu od 15.300.000,00 kn, te je isti HBOR i odobrio. Kredit je realiziran do 31.12.2017. godine u iznosu 14.944.567 kuna.

Također je u korištenju i kredit HBOR-a, suglasnost Vlade RH dobivena je **09.11.2017. godine**, a namijenjen za izgradnju školske dvorane u Posavskim Bregima, u iznosu 7.000.000 kuna. Do 31.12.2017. godine od navedenog iznosa iskorišteno je 1.047.220 kuna, a rok korištenja kredita je do 31.12.2019. godine.

Sukladno zakonskim propisima Grad Ivanić-Grad je redovno izvještavao Ministarstvo financija Republike Hrvatske o otplatama navedenih kredita putem obrasca **IZJS**, i to dana 05.07.2017. godine, te 10.09.2017. godine

**2.22.5. RAČUNOVODSTVENO EVIDENTIRANJE I IZVJEŠTAVANJE**

U drugom polugodištu izrađeno je 35 Potvrda o plaćanju naknade za legalizaciju nelegalno izgrađenih građevina.

Također su izrađivani dnevni izvještaji, odnosno izvještaji po zahtjevima, o izvršenju proračuna Grada Ivanić-Grada po svim pozicijama prihoda i rashoda.

**2.22.6. FINANCIJSKO IZVJEŠTAVANJE**

Financijski izvještaji proračuna koji se sastavljaju za razdoblje 1. siječnja do 30.06. 2017. g., jesu:

- Izvještaj o prihodima i rashodima, primicima i izdacima na Obrascu: PR-RAS,

- Izvještaj o obvezama na Obrascu: OBVEZE,

- Izvještaj o promjenama u vrijednosti i obujmu imovine i obveza P VRIO,

- Izvještaj o rashodima prema funkcijskoj klasifikaciji RAS F

- Bilješke.

Navedeni izvještaji izrađuju se na dan 30.06. a koji se usvajaju i na gradskom vijeću, te na dan 30.09.2017. godine, a predani su FINI, Ministarstvu financija i Državnom uredu za reviziju 10. srpnja, te 10. listopada 2017. godine, budući da se radi o kvartalnom i polugodišnjem obračunu.

Konsolidirani obračun, koji se također izrađuje sa stanjem na dan 30.06.2017. godine, dostavljen je nadležnim institucijama dana 20. srpnja 2017. godine, u skladu sa zakonskim odredbama.

Svi obračuni Grada, godišnji obračun, polugodišnji obračun, te financijska izvješća objavljeni su na službenoj web stranici Grada Ivanić-Grada.

Osim navedenih, izrađena su i ostala obavezna izvješća, koja se u zakonskim rokovima moraju dostavljati nadležnim Ministarstvima:

* UDJ obrazac – izvješće o udjelima, koja se kvartalno dostavlja Ministarstvu financija.

GRADONAČELNIK:

Javor Bojan Leš, dr.vet.med.